CELEX: 62013TN0166
Language: el
Date: 2013-03-20 00:00:00
Title: Υπόθεση T-166/13: Προσφυγή-αγωγή της 20ής Μαρτίου 2013 — Ben Ali κατά Συμβουλίου

1.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 156/45
            
         Προσφυγή-αγωγή της 20ής Μαρτίου 2013 — Ben Ali κατά Συμβουλίου
   (Υπόθεση T-166/13)
   2013/C 156/84
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: Mehdi Ben Tijani Ben Haj Hamda Ben Haj Hassen Ben Ali (Saint-Étienne-du-Rouvray, Γαλλία) (εκπρόσωπος: A. de Saint Remy, δικηγόρος)
   
      Καθού-εναγόμενο: Συμβούλιο της Ευρωπαϊκής Ένωσης
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Γενικό Δικαστήριο:
   
               —
            
            
               να λάβει μέτρο οργανώσεως της διαδικασίας βάσει του άρθρου 64 του Κανονισμού του Διαδικασίας, με σκοπό να υποχρεωθεί η Επιτροπή να δημοσιοποιήσει «όλα τα έγγραφα τα οποία αφορούν την έκδοση» του προσβαλλόμενου κανονισμού·
            
         
               —
            
            
               να ακυρώσει την απόφαση 2012/50/ΚΕΠΠΑ, της 27ης Ιανουαρίου 2012, για την παράταση των αποτελεσμάτων της αποφάσεως 2011/72/ΚΕΠΠΑ της 31ης Ιανουαρίου 2011 και της αποφάσεως 2011/79/ΚΕΠΠΑ της 4ης Φεβρουαρίου 2011, κατά τις οποίες ελήφθησαν σε βάρος του Mehdi Ben Tijani Ben Haj Hamda Ben Haj Hassen BEN ALI διάφορα περιοριστικά μέτρα, τα οποία συνίστανται στη δήμευση όλων των κεφαλαίων του, περιουσιακών του στοιχείων και χρηματοοικονομικών του πόρων·
            
         
               —
            
            
               να υποχρεώσει το Συμβούλιο της Ευρωπαϊκής Ένωσης να καταβάλει στον προσφεύγοντα το συνολικό ποσόν των 50 000 ευρώ ως αποκατάσταση όλων των ζημιών τις οποίες υπέστη·
            
         
               —
            
            
               να υποχρεώσει το Συμβούλιο της Ευρωπαϊκής Ένωσης να καταβάλει στον προσφεύγοντα ποσόν 10 500 ευρώ για τα έξοδά του προς υποστήριξη της παρούσας προσφυγής-αγωγής, πλέον των κατά το άρθρο 91 του Κανονισμού Διαδικασίας δυναμένων να αναζητηθούν εξόδων·
            
         
               —
            
            
               να καταδικάσει το Συμβούλιο της Ευρωπαϊκής Ένωσης στο σύνολο των δικαστικών εξόδων.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής-αγωγής, ο προσφεύγων-ενάγων προβάλλει επτά λόγους ακυρώσεως οι οποίοι είναι κατ’ ουσίαν ταυτόσημοι με τους προβαλλόμενους στο πλαίσιο της υποθέσεως Τ-301/11, Ben Ali κατά Συμβουλίου (1).
   
      (1)  ΕΕ 2011, C 226, σ. 29.